Lingua húngara

O húngaro e unha lingua da familia fino-úgrica. Fálase en Hungría e áreas adxacentes de Romanía, Serbia, Eslovaquia, Croacia, Austria e Eslovenia. O nome da lingua en húngaro e Magyar. Dos 14,5 millóns de falantes, uns 10 millóns viven na Hungría. O pobo que orixinou a lingua, os maxiares, emigraron dos Montes Urais no século IX para o oeste, fixándose na actual Hungría.

 Clasificación 
O húngaro pertence ao grupo das linguas ugrofinesas da familia das linguas urálicas, máis especificamente, dentro do subgrupo das linguas ugrias. Xunto co estoniano, o éuscaro e o finés, pertence ao grupo das linguas europeas que non son da familia das linguas indoeuropeas, coas que tamén comparte o trazo tipolóxico de ser unha lingua aglutinante.

Esta é a teoría aceptada entre os lingüistas profesionais, se ben existen outras que pretenden emparenta-lo co turco polas semellanzas que comparten, ou co huno; porén, a maioría desas teorías alternativas non ten fundamento lingüístico algún, polo tanto non son aceptadas pola Academia Húngara de Ciencias, sendo consideradas pseudocientíficas.

 Status oficial 
miniatura|Lingua húngara en Voivodina, Serbia (censo do 2002)
O húngaro é a lingua oficial de Hungría, polo que posúe un status de lingua oficial da Unión Europea.

O húngaro tamén é lingua oficial da rexión serbia de Voivodina e en tres concellos de Eslovenia: Hodoš, Dobrovnik e Lendava.

A lingua húngara é considerada unha lingua minoritaria ou lingua rexional en Austria, Croacia, Romanía, Bucovina e Zakarpattia na Ucraína, e en Eslovaquia.

Na Romanía e na Eslovaquia, a lingua húngara ten status oficial naquelas vilas e concellos cunha poboación de etnia húngara maior do 20% da poboación total.

 Distribución xeográfica 

O húngaro fálase como lingua materna nos seguintes países:

PaísFalantesHungría10 millóns(censo do 2001 )Romanía(principalmente na Transilvania) 1 443 970 (censo do 2002)Eslovaquia520.528 (censo do 2001)Serbia(principalmente en Vojvodina)293.299 (censo do 2002) Ucraína (principlamente no óblast de Zakarpattia)149,400 (censo do 2001)Estados Unidos117.973 (censo do 2000)Canadá75.555 (censo do 2001 )Israel70.000Austria (principalmente no estado de Burgenland)22.000Croacia16.500Eslovenia9.240Total 12-13 millóns
Fonte: Censos nacionais, Ethnologue

No mundo viven arredor de nove millóns de falantes de húngaro, salientando, ademais dos países mencionados ao comezo do artigo, a Arxentina, Australia, Bélxica, Brasil, Canadá, na República Checa, Finlandia, Francia, Alemaña, nos Países Baixos, Italia, Suíza, no Reino Unido, nos Estados Unidos e en Venezuela.

 Notas 

 Véxase tamén 

 Outros artigos 
 Wikipedia en húngaro

Categoría:Lingua húngara
Categoría:Linguas urálicas
Categoría:Linguas de Austria
Categoría:Linguas de Croacia
Categoría:Linguas de Eslovaquia
Categoría:Linguas de Eslovenia
Categoría:Linguas de Hungría
Categoría:Linguas de Romanía
Categoría:Linguas de Serbia
Categoría:Linguas aglutinantes